Neuvoston asetus (ETY) N:o 2004/92, annettu 13 päivänä heinäkuuta 1992, tietyistä Antarktiksen kalavarojen teknisistä säilyttämistoimenpiteistä annetun asetuksen (ETY) N:o 2245/85 muuttamisesta



Virallinen lehti nro L 203 , 21/07/1992 s. 0001 - 0003

Suomenk. erityispainos Alue 4 Nide 4 s. 0103

Ruotsink. erityispainos Alue 4 Nide 4 s. 0103



NEUVOSTON ASETUS (ETY) N:o 2004/92, annettu 13 päivänä heinäkuuta 1992, tietyistä Antarktiksen kalavarojen teknisistä säilyttämistoimenpiteistä annetun asetuksen (ETY) N:o 2245/85 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83(), sellaisena kuin se on muutettuna Espanjan ja Portugalin liittymisasiakirjalla, ja erityisesti sen 11 artiklan, ottaa huomioon komission ehdotuksen, sekä katsoo, että asetuksen (ETY) N:o 170/83 2 artiklan mukaan mainitun asetuksen 1 artiklassa vahvistettujen tavoitteiden toteuttamisen edellyttämät säilyttämistoimenpiteet on valmisteltava käytettävissä olevien tieteellisten lausuntojen perusteella, Antarktiksen meren eläimistön ja kasviston säilyttämistä koskeva yleissopimus, jäljempänä `yleissopimus`, on hyväksytty päätöksellä 81/691/ETY(); yleissopimus tuli voimaan yhteisössä 21 päivänä toukokuuta 1982, yleissopimuksella perustettu Antarktiksen meren eläimistön ja kasviston säilyttämiskomitea (CCAMLR) on vahvistanut sen tiedekomitean suosituksesta tietyt säilyttämistoimenpiteet, joita sovelletaan erityisesti Etelä-Georgian edustalla olevien vesien kalavaroihin, sekä uuden kalastuksen aloittamista suunnittelevia CCAMLR:n jäseniä koskevat ilmoittamismenettelyt, nämä säilyttämistoimenpiteet on ilmoitettu CCAMLR:n jäsenille 5 päivänä marraskuuta 1991; koska näitä toimenpiteitä koskevia vastalauseita ei esitetty, säilyttämistoimenpiteet tulivat velvoittaviksi 4 päivänä toukokuuta 1992 yleissopimuksen IX artiklan 6 kohdan nojalla, CCAMLR:n jäsenet ovat ilmoittaneet olevansa valmiita toteuttamaan tilapäisesti näitä säilyttämistoimenpiteitä ennen niiden velvoittaviksi tulemista edellyttäen, että tietyt säilyttämistoimenpiteet liittyvät 1 päivänä heinäkuuta 1991 alkaneeseen kalastusvuoteen, tämän vuoksi olisi annettava välittömästi tarpeelliset säännökset sen varmistamiseksi, että CCAMLR:n vahvistamia säilyttämistoimia sovelletaan yhteisön kalastajiin, asetuksen (ETY) N:o 170/83 3 artiklan mukaan neuvoston tehtävänä on vahvistaa TAC kalakannalle tai kalakantaryhmälle, yhteisön käytettävissä oleva osuus sekä erityisedellytykset, joiden mukaan pyynti on suoritettava, tässä asetuksessa tarkoitettu kalastustoiminta on tietyistä kalastustoiminnan valvontatoimenpiteistä 23 päivänä heinäkuuta 1987 annetussa neuvoston asetuksessa (ETY) N:o 2241/87() säädettyjen valvontatoimenpiteiden alaista, asetusta (ETY) N:o 2245/85() on muutettava asiaankuuluvalla tavalla, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 2245/85 seuraavasti: 1) Korvataan 2, 2 a ja 2 b artikla seuraavasti: "2 artikla Pyyntikiellot (*) 1. Champsocephalus gunnarin, Patagonotothen brevicauda guntherin, Notothenia rossiin, Notothenia gibberifronsin, Chaenocephalus aceratuksen, Pseudochaenichthys georgianuksen ja Notothenia squamifronsin kohdennettu kalastus on kielletty FAO suuralueella 48.3 Antarktis (Etelä-Georgia) 2 päivän marraskuuta 1991 ja 6 päivän marraskuuta 1992 välisenä aikana. 2. Eväkalan kohdennettu kalastus muihin kuin tieteellisiin tarkoituksiin on kielletty FAO suuralueilla 48.1 ja 48.2 Antarktis kalastusvuoden 1991/1992 aikana. 3. Notothenia squamifronsin kohdennettu kalastus muihin kuin tieteellisiin tarkoituksiin on kielletty FAO tilastollisella alueella 58.4.4 (Ob- ja Lena-jokien rannat) 2 päivän marraskuuta 1991 ja 6 päivän marraskuuta 1992 välisenä aikana. 2 a artikla Saalisrajoitukset(*) 1. Electrona carlsbergin FAO suuralueella 48.3 Antarktis 2 päivän marraskuuta 1991 ja 6 päivän marraskuuta 1992 välisenä aikana pyydettyjen saaliiden kokonaismäärä rajoitetaan 245 000 tonniin. Lisäksi saman ajanjakson aikana pyydetyt Electrona carlsbergin kokonaissaaliit rajoitetaan 53 000 tonniin Shag-saarten alueella, jota rajoittavat seuraavat koordinaatit: 52° 30' eteläistä leveyttä, 40° läntistä pituutta, 52° 30' eteläistä leveyttä, 44° läntistä pituutta; 54° 30' eteläistä leveyttä, 40° läntistä pituutta ja 54° 30' eteläistä leveyttä, 44° läntistä pituutta. 2. Notothenia rossiin, Notothenia squamifronsin, Chaenocephalus aceratuksen ja Pseudochaenichtys georgianuksen sivusaaliiden, jotka on pyydetty Champsocephalus gunnarin kalastuksen yhteydessä FAO suuralueella 48.3 Antarktis, määrä rajoitetaan lajikohtaisesti 300 tonniin; Notothenia gibberifronsin osalta sivusaalis rajoitetaan 500 tonniin. 3. Kalastus suuralueella 48.3 Antarktis päättyy silloin, kun jonkin 2 kohdassa tarkoitetun lajin sivusaalis saavuttaa sille vahvistetun katon tai kun Electrona carlsbergin kokonaissaalismäärä saavuttaa 245 000 tonnin rajan. 4. Kalastus Shag-saarten alueella päättyy silloin, kun jonkin 2 kohdassa mainitun lajin sivusaalis saavuttaa sille vahvistetun katon tai kun Electrona carlsbergin kokonaissaalismäärä saavuttaa 53 000 tonnin rajan. 5. Dissostichus eleginoideen FAO suuralueella 48.3 Antarktis 2 päivän marraskuuta 1991 ja 6 päivän marraskuuta 1992 välisenä aikana pyydettyjen saaliiden määrä rajoitetaan 3 500 tonniin, joka on lajin suurin sallittu saalis (TAC). 6. Euphausia superban FAO suuralueella 48 Antarktis 1 päivän heinäkuuta 1991 ja 30 päivän kesäkuuta 1992 välisenä aikana pyydettyjen saaliiden määrä rajoitetaan 1,5 miljoonaan tonniin. 7. Komissio vahvistaa, vastaanotettuaan CCAMLR:ltä tarpeelliset tiedot, asetuksen (ETY) N:o 2241/87 11 artiklan 3 kohdan mukaisesti päivämäärän, jolloin 1 6 kohdassa tarkoitettu TAC katsotaan täyttyneeksi yhteisön alusten ja muiden kyseisten alusten pyytämien saaliiden osalta. 8. Edellä 7 kohdan mukaisesti vahvistetusta päivämäärästä lähtien kaikkien kyseisten lajien kalastus on kielletty suuralueella FAO 48.3 Antarktis ja yhteisön alusten on keskeytettävä näitä lajia olevien saaliiden säilyttäminen aluksella, niiden jälleenlaivaus tai aluksesta purkaminen, jos ne on pyydetty kyseisellä suuralueella tämän päivämäärän jälkeen. 2 b artikla Saalisilmoitukset (*) 1. Patogonotothen brevicauda guntherin, Champsocephalus gunnarin, Dissosthicus eleginoideein, Notothenia rossiin, Notothenia gibberifronsin, Chaenocephalus aceratuksen, Pseudochaenichthys georgianuksen ja Electrona carlsbergin FAO suuralueella 48.3 Antarktis ja Euphasia superban FAO alueella 48 Antarktis pyydetyistä saaliista on tehtävä ilmoitukset tämän artiklan mukaisesti sanotun kuitenkaan rajoittamatta asetuksen (ETY) N:o 2241/87 5 9 artiklan säännösten soveltamista. 2. Jäsenvaltion, jonka lipun alla kyseinen alus purjehtii tai jossa se on rekisteröity, on ilmoitettava komissiolle yhteisön alusten 1 päivän heinäkuuta 1991 ja 24 päivää heinäkuuta 1992 seuraavan kuukauden päättymisen välisenä aikana pyytämät kokonaissaaliit aluskohtaisesti ryhmiteltynä mainitun ajanjakson päättymistä seuraavan kymmenen päivän aikana. 3. Edellä 2 kohdassa tarkoitetun ajanjakson jälkeen pyydettyjen saaliiden ilmoittamiseksi jokainen kalenterikuukausi jaetaan kuuteen kirjaimilla A, B, C, D, E ja F merkittyyn ilmoitusjaksoon, jotka ajoittuvat tässä järjestyksessä kuukauden 1. 5. päivään, 6. 10. päivään, 11. 15. päivään, 16. 20. päivään, 21. 25. päivään sekä kuukauden 26. päivästä kuukauden viimeiseen päivään. Jokaisen jäsenvaltion on ilmoitettava komissiolle viimeistään kolmantena työpäivänä kunkin ilmoituskauden päättymisestä, kyseinen kuukausi ja ilmoituskausi mainiten, aluskohtaisesti ryhmitellyt kokonaissaaliit, jotka sen oman lipun alla purjehtivat tai sen alueella rekisteröidyt alukset ovat pyytäneet edellisen ilmoituskauden aikana. 4. Komissio ilmoittaa CCAMLR:lle 2 ja 3 kohtien mukaisesti vastaanottamiensa ilmoitusten perusteella jokaisen ilmoituskauden päättyessä yhteisön alusten edellisen ilmoituskauden aikana pyytämät kokonaissaaliit. (*)Tässä asetuksessa tarkoitetut FAO alueet määritellään komission tiedonannossa 85/C 335/02 (JO N:o C 335, 24.12.1985, s. 2.)" 2) Lisätään seuraava artikla: "2 c artikla Uusista kalastuksista ilmoittaminen 1. Tässä artiklassa tarkoitetaan uudella kalastuksella erityisellä kalastusmenetelmällä pyydettyyn lajiin kohdistuvaa kalastusta, joka suoritetaan tilastollisella suuralueella, jonka osalta: a) CCAMLR:lle ei ole esitetty mitään yksityiskohtaisten arviointi- ja tutkimusprojektien tai koekalastuksien tuloksena saatuja tietoja kalakannan levinneisyydestä ja runsaudesta, kalakannan demografisia tietoja eikä kalakannasta mahdollisesti saatavaa tuottoa tai sen ominaislaatua koskevia tietoja tai b) CCAMLR:lle ei ole esitetty mitään saaliita tai pyyntiponnistuksia koskevia tietoja tähän päivään mennessä tai c) CCAMLR:lle ei ole esitetty mitään saaliita tai pyyntiponnistuksia koskevia tietoja kahden edellisen kalastuskauden ajalta. 2. Uuden kalastuksen harjoittaminen, jos sitä ei ole hyväksytty 6 kohdan mukaisesti, kielletään CCAMLR:n yleissopimuksen soveltamisalaan kuuluvalla alueella. 3. Jokaisen kalastusaluksen toimijan, joka harkitsee uuden kalastuksen aloittamista CCAMLR:n yleissopimukseen kuuluvalla alueella, on annettava aikeestaan tieto jäsenvaltion, jonka lipun alla alus purjehtii ja jonka alueella se on tässä tarkoituksessa rekisteröity, toimivaltaisille viranomaisille, ja sen on esitettävä mainituille viranomaisille kaikki 4 kohdassa määritellyt tiedot, jotka se pystyy toimittamaan. 4. Jäsenvaltion, jolle on annettu tieto sen lipun alla purjehtivien tai sen alueella rekisteröityjen alusten aikeesta aloittaa uusi kalastus CCAMLR:n yleissopimukseen kuuluvalla alueella on ilmoitettava asiasta välittömästi komissiolle vähintään kuusi kuukautta ennen CCAMLR:n seuraavaa sääntömääräistä kokousta. Ilmoitukseen on liitettävä kaikki seuraavat tiedot, jotka jäsenvaltio voi toimittaa: a) ehdotetun kalastuksen luonne, johon sisältyvät: kohdelajit, pyyntimenetelmät, ehdotettu alue, elinvoimaisen kalastuksen kehittämisen edellyttämä saaliiden vähimmäistaso, b) merellä suoritettujen yksityiskohtaisten arviointi- ja tutkimusprojektien tuloksena saadut biologiset tiedot, jotka koskevat kalakannan levinneisyyttä ja runsautta; kalakannan demografiset tiedot sekä sen ominaislaatua koskevat tiedot, c) toistensa kanssa riippuvuussuhteessa olevia ja yhdessä eläviä lajeja koskevat yksityiskohtaiset tiedot ja ehdotetun kalastuksen todennäköinen vaikutus niihin, d) muun samalla alueella harjoitetun kalastuksen tai muualla harjoitettujen vastaavien kalastusten yhteydessä saadut tiedot, jotka voivat auttaa mahdollisen tuoton arvioinnissa. 5. Komissio välittää CCAMLR:n tutkittavaksi 4 kohdan mukaisesti toimitetut tiedot sekä muut asiaankuuluvat tiedot. 6. CCAMLR:n suoritettua loppuun ehdotettua uutta kalastusta koskevan tutkimuksen, uuden kalastuksen hyväksymistä koskevan päätöksen tekee: - komissio, jos CCAMLR ei ole vahvistanut uutta kalastusta koskevia säilyttämistoimenpiteitä, - muissa tapauksissa neuvosto, joka toimii määräenemmistöllä komission ehdotuksesta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 1992. Neuvoston puolesta Puheenjohtaja J. GUMMER () EYVL N:o L 24, 27.1.1983, s. 1 () EYVL N:o L 252, 5.9.1981, s. 26 () EYVL N:o L 207, 29.7.1987, s. 1. Asetusta on muutettu asetuksella (ETY) N:o 3483/88 (EYVL N:o L 306, 11.11.1988, s. 2). () EYVL N:o L 210, 7.8.1985, s. 2. Asetusta on viimeksi muutettu asetuksella (ETY) N:o 2810/91 (EYVL N:o L 271, 27.9.1991, s. 1).